cyanic-selkie/wikianc huggingface dataset:
אליהו מאיר פייבלזון (ירושלים)
מתחילת העשור השני של המאה ה-21 מכהן הרב פייבלזון כראש ישיבת פתחי עולם, ומעביר שיעורים במחשבת ישראל ובהשקפה בישיבת דרך השם וב"בית מדרש הגר"א".
קורות חייו
נולד בצפת לחנה לאה בת הרב יואל קלופט ולרב שמואל אביגדור פייבלזון, ראש ישיבת נחלת נפתלי בעיר. אביו הוא בנו של רבי ברוך יוסף פייבלזון ראש ישיבת ראדין, ונכדם של רבי אליהו מאיר פייבלזון, על שמו הוא קרוי, ושל רבי נפתלי טרופ.
למד בישיבת פוניבז' לצעירים ובמחזור הראשון של ישיבת בית מתתיהו בבני ברק. נישא לפנינה לבית ולך. הזוג מתגורר בשכונת רמת שלמה בירושלים ולהם שבעה ילדים.
ב-2010 הקים הרב משה שפירא את ישיבת "פתחי עולם" עבור בעלי תשובה בעלי רקע אקדמי, והעמיד בראשה את הרב פייבלזון והרב אליהו אילני. מאז פרישת האחרון ופטירת הרב שפירא, הרב פייבלזון עומד לבדו בראש הישיבה.
מלבד שיעורי גמרא, שיעוריו של הרב פייבלזון עוסקים גם באמונה ו"הלכות דעות", מועדי ישראל, מחשבת ישראל, השקפה, תנ"ך, קבלה, נישואין, ועוד. הוא מלמד בישיבתו, בישיבת דרך השם, ב"בית מדרש הגר"א" ובארגון נפש יהודי הפונה לסטודנטים חילוניים.
הגותו והפולמוס סביבה
הרב פייבלזון למד קבלה והשקפה מפי הרב משה שפירא ובו הוא רואה את רבו המובהק הוא למד גם עם הרב לייב מינצברג ראש ישיבת המתמידים (בעיקר תנ"ך) ועם הרב יצחק שלמה זילברמן (פילוסופיה וקבלה) ובהם הוא רואה את רבותיו בנושאים אלו.
הגותו יוצאת דופן במגזר החרדי, ונחשבת כהגות חדשנית.
עיקרי משנתו: ערך עליון בחיבור אישי לתורה ולמצוות; אמון באהבת האל לברואיו, ובפרט לעם ישראל, מתוך הבנה עמוקה במהות הברית שביניהם; ערכי הצדקה והמשפט, וההרמוניה ביניהם.
הוא רואה את התנ"ך כבסיס לכל תפיסה יהודית, ומרבה לעסוק בו בסגנון "פשוטו של מקרא". הוא מרבה להתבסס על תורת האר"י, הגר"א והרמח"ל ועל היסודות שקיבל מרבותיו הנזכרים.
סביב משנתו של הרב פייבלזון התעורר פולמוס. בשיעור שהעביר בשנת 2019 הביא את דברי הרמב"ם במורה נבוכים שמהם עולה כי אין כפירה בטענה שחכמים, ולא הלכה למשה מסיני, הם שחידשו את הפרשנות לחיוב "עין תחת עין", לדוגמה, המוציאה אותו מפשוטו, וזאת במסגרת הסמכות שהעניקה להם התורה. ציטוטים משיעור זה הופצו והביאה לביקורת רבנית עליו, בין היתר מצד ראשי ישיבה בולטים כמו ראש ישיבת חברון הרב דוד כהן. בעקבות הביקורת העביר הרב פייבלזון שיעור הבהרה.
גם לאחר ההבהרה סבל הרב פייבלזון מהטרדות טלפוניות וכתובות נאצה מתחת לביתו. בחודש יוני 2020 אוים לעיני רעייתו בסכין, בידי אנשים שדרשו שיחדל ממסירת שיעורים. בקמפיין מימון המונים להדפסת ספריו שהחל מיד לאחר מכן, השתמשו תלמידיו במוטו: "זו התשובה שלנו" וכן "הם מוציאים סכינים - אנחנו נוציא ספרים".
רבים משיעוריו נמסרים כסדרות. הוא מרצה בין היתר בפני אברכים, חרדים עובדים, סטודנטים ואינטלקטואלים חילוניים, ובעיקר צעירים חרדים. הוא מקדיש שיעורים גם לנושאי אקטואליה ישראלית, כמו היחס בין חילונים לחרדים והיחס החרדי הראוי ליום העצמאות.
קישורים חיצוניים
כתביו
קוריאק (מחוז)
מחוז קוריאק (ברוסית: Коря́кский о́круг, בתעתיק: קּוֹרְיַאקְסְקִי אוֹקְרוּג) או קוריאקיה (ברוסית: Корякия) הוא יחידה מנהלית בעלת מעמד מיוחד בחבל המנהלי קמצ'טקה ברוסיה. הוא היה סובייקט פדרלי של רוסיה ( של מחוז קמצ'טקה) מ-1931 ועד 1 ביולי 2007, אז התמזג עם מחוז קמצ'טקה. לפני המיזוג הוא נקרא האוקרוג האוטונומי קוריאק (Коря́кский автоно́мный о́круг).
הוא גובל בצפון עם האוקרוג האוטונומי צ'וקוטקה ומחוז מגדן. המרכז האדמיניסטרטיבי שלו הוא היישוב העירוני פלנה. אוכלוסיית המחוז: 15,781 (2021); 18,759 (מפקד 2010); 25,157 (מפקד 2002); 39,363 (מפקד 1989).
היסטוריה
ב-10 בדצמבר 1930, הוקם.
ב-22 ביולי 1934 החליט הוועד הפועל המרכזי הכל-רוסי לכלול את המחוזות הלאומיים צ'וקוטקה וקוריאק במחוז קמצ'טקה.
בהיותו סובייקט עצמאי של הפדרציה הרוסית, האוקרוג האוטונומי קוריאק היה חלק מהאזור הפדרלי של המזרח הרחוק הרוסי וממחוז קמצ'טקה.
ב-23 באוקטובר 2005 נערך משאל עם על איחוד האוקרוג האוטונומי קוריאק עם אזור קמצ'טקה. האוכלוסייה תמכה באיחוד האזורים.
ב-1 ביולי 2007, לאחר איחוד מחוז קמצ'טקה והאוקרוג האוטונומי קוריאק לחבל המנהלי קמצ'טקה הוא הפך למחוז קוריאק.
על פי החוק החוקתי הפדרלי של הפדרציה הרוסית ואמנת חבל קמצ'טקה, זוהי "יחידה מנהלית-טריטוריאלית בעלת מעמד מיוחד".
מיקום גאוגרפי
מחוז קוריאק ממוקם בחלק הצפוני של חצי האי קמצ'טקה, כשהוא תופס 60% משטחו, החלק הסמוך של היבשת והאי. הוא גובל ממזרח בים ברינג של האוקיינוס השקט (אורך החוף הוא יותר מ-1,500 קילומטרים), וממערב על ידי ים אוחוצק (אורך החוף הוא כ-1,500 קילומטרים).
המרחק מהמרכז האדמיניסטרטיבי של פלנה למוסקבה הוא 6,280 קילומטרים, לפטרופבלובסק-קמצ'טסקי - 851 קילומטרים (בקו אווירי).
אוכלוסייה
המחוז הוא אחד האזורים הדלילים והמרוחקים ביותר של רוסיה. העמים הילידים של סיביר (קוריאקים, צ'וקצ'ים, ו) היוו כ-40% מהאוכלוסייה באזור זה. בסביבות 55% היו סלאבים (רוסים, אוקראינים ובלארוסים). היו גם מספר קוריאנים, טטרים ו בעידן הסובייטי, אך הם היגרו כמעט לחלוטין בינתיים.
גאוגרפיה
הטבע מגוון: רכסי הרים בגובה בינוני עם קרחונים, גבעות בחוף, מרחבים עצומים של טונדרה וטייגה, במקומות מסוימים קפאת-עד. אלפי נהרות ואגמים עשירים בדגים (אלתית צ'אם וטרוטה); עשרות מינים שונים של בעלי חיים (דובים, איילים, כבשים גדולי קרניים, ארנבות, שועלים ארקטי, דלק סיבירי וכו'), מאות מיני עצים ועופות מים. איילים רועים בשטחי מרעה בטונדרה.
הנהרות העיקריים הם: פנז'ינה (אורך 713 קילומטרים), טאלובקה (458 קילומטרים), ויונקה (395 קילומטרים), פאחאצ'ה (293 קילומטרים), אפוקה (296 קילומטרים), אוקליאט (288 קילומטרים). אגמים: טלובסקו (44 קילומטרים רבועים), פלאנסקו (28 קילומטרים רבועים).
רכסי הרים: סרדיני, וטווייסקי, פנז'ינסקי, פחצ'ינסקי, אוליטורסקי ועוד. פסגות: חובחויטון (2,613 מטרים), לדיאניה (2,562 מטרים), שארפ (2,552 מטרים). שישל (2531 מטרים), גבעת טיילה (2,234 מטרים).
שמורות: שמורת קוריאקסקי, כולל כף גוונה, מפרץ לברוב ופארפולסקי דול (32,700 קילומטרים רבועים); שמורות טבע - האי קרגינסקי (19,300 קילומטרים רבועים), נהר מורושצ'ניה (15,000 קילומטרים רבועים), נהר בלאיה (9,000 קילומטרים רבועים), אגם פלנסקויה (8,800 קילומטרים רבועים), לגונת קזארוק (1,700 קילומטרים רבועים), אוטחולוק (5,000 קילומטרים רבועים).
מונומנטים טבעיים: מעיינות גאותרמיים פלנה, מפרץ אנסטסיה, יער ארזית מנצ'ורי, האמטיסטים של נהר השמאנקה ועוד.
אקלים
האקלים קשה, תת-ארקטי, בחופים – אקלים ימי, בפנים – אקלים יבשתי. החורף ארוך, מושלג וקפוא, הטמפרטורה הממוצעת בינואר היא 24- מעלות צלזיוס...26- מעלות צלזיוס. הקיץ קצר, קריר וגשום, הטמפרטורה הממוצעת ביולי היא 12+ מעלות צלזיוס...14+ מעלות צלזיוס. כמות המשקעים הממוצעת היא 300 עד 700 מילימטרים בשנה.
משאבים טבעיים
מחצבים: נפט, גז טבעי, פחם, מרבצי עפרות של מתכות לא ברזליות (נחושת, ניקל, בדיל, כספית); מרבצים של פלטינה וזהב.
כלכלה
ענפים עיקריים: תעשיית דיג (עיבוד של דגים ופירות ים), חקלאות, גידול איילים, כריית פחם ומתכות לא ברזליות, תעשיית חשמל, תחבורה ותיירות.
Call of Duty: Modern Warfare 3
Call of Duty: Modern Warfare 3 הוא משחק מסוג ירי בגוף ראשון שפותח על ידי החברות Infinity Ward ו-Sledgehammer Games והופץ על ידי חברת המשחקים Activision לפלייסטיישן 3, ל-Xbox 360, ל-Wii ולמחשב. המשחק מהווה המשך למשחק Call of Duty: Modern Warfare 2 והוא השמיני בסדרת משחקי Call of Duty.
המשחק יצא לחנויות בתאריך ה-8 בנובמבר 2011. במהלך 24 שעות נמכרו 6.5 מיליון עותקים בארצות הברית ובבריטניה בלבד, בסכום כולל של 400 מיליון דולרים, עובדה שזיכתה את המשחק בהשקה הגדולה ביותר בכל הזמנים.
משחקיות
בדומה לקודמיו, MW3 הוא משחק ירי בגוף ראשון. ניתן לשחק במצב שחקן יחיד על בסיס עלילה וכן להתמודד מול שחקנים אחרים ברשת במצב מרובה משתתפים.
משימות מיוחדות
במצב זה, משתתף השחקן לבדו, בעזרת המחשב, בעזרת שחקן נוסף ברשת או במסך מפוצל. רוב המשימות קשורות בעקיפין לעלילה.
מצב הישרדות - Survival
במצב זה מתוארת עלילה ייחודית, בה נשאר השחקן לבדו בשדה הקרב ומגיעים אליו אויבים בזה אחר זה, באופן דומה למשחקים הקודמים בסדרה כמו Call of Duty: World at War.
במצב זה זמינות כל המפות הקיימות במצב מרובה המשתתפים וניתן להרוויח בו בונוסים וכסף על הריגות. ניתן לרכוש איתו, שדרוגים, תחמושת, תמיכה אווירית, תמיכה קרקעית ועוד. במהלך הקרב נפתחות חבילות במקומות שונים בזירה, וכל אחת מהן מכילה דברים שונים אשר יכולים לעזור לשרוד בקרב, בהם גם כלי נשק, תחמושת ושדרוגים.
משחק מרובה משתתפים
במצב זה ניתן להתחרות עם שחקנים נוספים ברשת במגוון מצבי משחק.
בניגוד למשחקים הקודמים בסדרה, בהם היה ניתן לקבל בונוסים רק על ידי הריגות רצופות (Killstreaks), במשחק ניתן להשיג בונוסים במהלך המשחק במגוון דרכים, כגון כיבוש דגלים, חיסול אויבים, תמיכה בקבוצה, וכדומה. לאחר הקרב השחקן מקבל ניקוד לפי תפקודו בקרב ובעזרתם לרכוש בונוסים נוספים.
השחקן יכול לבחור עם אילו נשקים הוא יוצא לקרב. לכל נשק יכולת מיוחדת וכן מגוון שדרוגים כגון ידית הסתערות, כוונות, ומטול רימונים.
ניתן גם לשחק במצבי המשחק גם במסך מפוצל באופן מקומי (Local LAN).
במשחק נוספו מספר מצבי לחימה ביניהם: אם נהרג חבר קבוצה של השחקן, נופלת מגופו דסקית אדומה ואם השחקן אוסף אותה הוא מונע מהאויב לאסוף אותה, ומקבל ניקוד.בהריגת אויב תצוץ דסקית זהובה ואספתה גם מביאה נקודות.ניתן גם לאסוף דסקיות של אויבים שחברי הצוות של השחקן הרגו ובכך "לגנוב" להם את הדסקית.
קיימים מצבי לחימה נוספים למשחקים פרטיים:
עלילה
עלילת המשחק ממשיכה מאותה הנקודה שבה הסתיים המשחק הקודם בסדרה, Modern Warfare 2. המשחק מתאר מלחמה חובקת עולם בין ארצות הברית לרוסיה, שמאוחר יותר מסלימה לכדי מלחמת העולם השלישית.
המשחק מתחיל מעיניו של קפטן ג'ון "סואפ" מקטוויש שנדקר מסכין במשחק הקודם, בעוד שקפטן פרייס וניקולאי גוררים את סואפ לבית החולים.
במשימה נלחם השחקן כדרק "פרוסט" וסטברוק מכוח דלתא שמשימתו היא לפוצץ אנטנת לוחמה אלקטרונית שהרוסים התקינו בלב ניו יורק. הם מחסלים את הרוסים ומפוצצים את אנטנת הלוחמה האלקטרונית. לאחר שהמשימה הושלמה שולחים את השחקן לפוצץ צוללת בחופי העיר, ופרוסט וסנדמן נכנסים לצוללת, מחסלים את אנשיו של מאקרוב שנמצאים בצוללת, ומפוצצים את הצוללת. לאחר פיצוץ הצוללת וחיסול חיילי הספאצנז שבעיר, הלחימה בזירה האמריקנית מסתיימת עם נסיגת כוחות הרוסים, אך כוחות רבים ממשיכים בלחימה ברוסים ובאנשיו של מאקרוב באירופה ואפריקה.
המשימה הבאה מתרחשת בהודו כאשר השחקן מגלם את יורי לוחם ספצנאז רוסי לשעבר וחבר במחתרת הרוסית שעוזרת לאמריקאים במלחמה ושהוא שונא את מאקרוב ורוצה לחסלו יותר מכל אחד אחר, שעוזר לניקולאי וקפטן פרייס להביא את סואפ הפצוע למסוק שיוציא אותם משם ותוך כדי כך הם הורגים חיילי ספצנאז שרודפים אחריהם.
במשימה הבאה השחקן שוב מגלם את יורי לצד השחקן נלחמים פרייס וסואפ, ויחד הם צריכים להילחם בסיירה לאון שבאפריקה, במיליציות מקומיות שתוקפות אותם. הם הורגים את חיילי המיליציות וחודרים לכפר של מאקרוב, תוך כדי שהם מנסים למצוא משלוח עם פצצות כימיות שמיועדות לרצח המוני ברחבי העולם על ידי מאקרוב. עם זאת, הם מפספסים את המשלוח בגלל צירוף מקרים.
לאחר מכן השחקן הוא חייל כוחות מיוחדים אנגלי שמנסה להציל חפים מפשע, ולאתר את המטען החשוד שסואפ, יורי וקפטן פרייס לא הצליחו לתפוס. הם מחסלים את אנשיו של מאקרוב ומנסים למצוא את המטען, אך מפספסים אותו. בינתיים, המטען האמיתי מתגלה כנשק ביוכימי שמתפוצץ ברחוב בלונדון בקרבת מקום. הם הורגים את חייליו של מאקרוב שהביאו את המטען, אך המטען משתחרר, הורג משפחה אמריקאית צעירה ומשחרר מטען רעיל ליד בניין הביג בן.
מאוחר יותר כוחות רוסים תוקפים באירופה לאחר "שפינו את הדרך" בעזרת שורה של פיגועים כימיים, וחיילי המרינס הורגים אותם ומחלצים את נשיא גרמניה ואנשיו. בינתיים, בפיקודו של קפטן פרייס, ניקולאי וסואפ נלחמים בחיילים של מאקרוב בסומליה כדי להשיג מידע כל שהוא על מאקרוב. הם מחסלים את אנשיו של מאקרוב ותופסים את מפקדם וחוקרים אותו, לאחר מכן הורגים אותו על ידי ירייה בראשו, ונמלטים.
בינתיים, כוחות הדלתא והכוחות המיוחדים הצרפתיים תופסים את יד ימינו של מאקרוב, וולאק, ובעזרתו הם מגלים שבתו של הנשיא הרוסי נמצאת בברלין, ואז מחסלים את החיילים של מאקרוב בפריז, הורגים את וואלק ומנסים להגיע לברלין לפני חייליו של מאקרוב, אך הם נוחלים כישלון, ואנשיו של מאקרוב חוטפים את בת הנשיא למרות שהם מצליחים לחסל כמעט את כולם.
סואפ, יורי וקפטן פרייס מגיעים לפראג כדי לנסות לחסל את מאקרוב ואז יחד עם מחתרת צ'כית טובת לב הם מצליחים לחסל את אנשיו של מאקרוב. אחרי כן הם מחליטים שיורי וסואפ יצלפו מהבניין, ופרייס יחדור למבנה ביחד עם קאמרוב. התוכנית מסתבכת כאשר סואפ רואה שמאקרוב הסתכל לעברו ולעבר יורי, אך פרייס מרגיע אותו. לאחר מכן, קאמרוב לא עונה בקשר ופרייס מחליט להמשיך בתוכנית. הוא יורד לבניין, בו בזמן סואפ ויורי מחפים עליו ומחסלים יחד איתו את אנשיו של מאקרוב, וכאשר פרייס מגיע לבניין, נפתחת דלת המעלית ומתוכה יוצא קאמרוב עם C-4 מוצמד אליו. קאמרוב אומר לפרייס: מצטער, פרייס.
פרייס מספיק לברוח מהחדר אך קאמרוב נהרג.
הם קופצים מהחלון ונפגעים מפיצוץ הבניין. יורי סוחב את סואפ הפצוע בעוד שפרייס שומר עליהם והורג את אנשיו של מאקרוב. יורי מחפה ומחסל את אנשיו של מאקרוב, בזמן שפרייס סוחב את סואפ למקום בטוח בו שוהים המורדים, ומנסה בעזרתו של רופא להציל את חייו. על אף הניסיונות להצילו, סואפ נפטר.
פרייס מזדעזע. הוא עורך את הלווייתו של סואפ ואומר בהלוויה שהוא מתנצל אם שהוא זלזל בו ואז אחרי כן הוא מבקש מיורי שירד איתו למרתף ואז הוא נותן ליורי אגרוף ואז הוא מתרגז עליו ומאיים עליו באקדח שיסביר לו את זה והוא מסביר שהוא היה עם מאקרוב כשפצצת האטום פעלה ובזמן ניסיון ההתנקשות של פרייס וקפטן מק-מילאן ב"זקאייב"(call of duty 4), וגם ה"מנטור" של מקארוב, בשנת 1996 בצ'רנוביל ושהוא הגיע איתו לטבח בנמל התעופה (הפיגוע ב-" call of duty 6-"No Russian) אבל מאקרוב ירה בו ולכן לא הספיק לעצור את הטבח, לבסוף שרד בזכות החובשים שחילצו אותו בזמן.
לאחר שחדרו לטירה של מקרוב ליד פראג פרייס ויורי מגלים איפה נמצאת ביתו של הנשיא ואז הם משחררים אסירים שכלואים בטירה של מאקרוב מחסלים את אנשיו של מאקרוב ונמלטים. צוות "מתכת" (ללא הכללת פרוסט שלא ידוע מה קרה לו) וכוח המשימה 141 יוצאים למבצע הצלה משותף במכרה יהלומים בסיביר כדי להציל את נשיא רוסיה וביתו לפני שמקרוב ישיג את הקודים לשיגור והם מחסלים את אנשיו של מאקרוב ומחלצים אותו. פעולותיהם להבטיח את שלומם של הנשיא ואלינה, ביתו, יגרמו לסיום הסכסוך בין ארצות הברית ורוסיה. במהלך החילוץ, סנדמן, גרינץ', וטרק נאלצים להישאר מאחור כדי לחפות ומחסלים את אנשיו של מאקרוב על המראת מסוק החילוץ ונהרגים כאשר המכרה מתמוטט עליהם.
ב-21 בינואר 2017, 3 חודשים לאחר סיומה של מלחמת העולם השלישית, פרייס, יורי, וניקולאי עוקבים אחרי מאקרוב למלון אואזיס (מבוסס באופן רופף על בורג' אל-ערב בדובאי), בחצי האי ערב (הפעם השחקן מגלם את פרייס ולא את יורי). כשהם עוטים חליפה משוריינת, פרייס ויורי תוקפים את בית המלון ומחסלים את אנשיו של מאקרוב הם מתקדמים לכיוון מאקארוב. בהמשך, הבניין רב הקומות מתמוטט כאשר מסוק קרב פוגע בקורות בניין.
יורי נפגע על ידי מוט מתכת מחלקי הבניין שעף לעברו וחודר לבית החזה שלו ואומר לפרייס להמשיך בלעדיו. פרייס, שנפגע קלות ממשיך בחיפוש בבניין אחר מקארוב. הוא מוצא אותו על גג המלון כשמאקרוב מנסה להימלט במסוק, אך פרייס קופץ עליו ברגע האחרון, מעט אחרי שהוא ממריא ונתלה עליו. הוא מחסל את הטייסים ומעיף את הגופות שלהם, ומנסה להשתלט על המסוק אך המסוק נפגע קשות במנוע כתוצאה מכדור שנפלט מהאקדח של אחד הטייסים והוא מאבד שליטה על המסוק ומתרסק על הבניין.
פרייס קם מעורפל, רואה את השתקפותו בגג הזכוכית של הבניין ומתאושש לאט לאט, הוא מתחיל לזחול לעבר האקדח של מאקרוב, לאחר רגע גם מאקרוב מתאושש ומתחיל לצלוע בכבדות לעבר האקדח גם כן [שניהם נפצעו קשה כתוצאה מהתפוצצות המסוק מאקרוב שבר את היד הימנית ופרייס את שבר את הרגליים].
פרייס מגיע חלקיק שנייה לפני מאקרוב לאקדח, מנסה להרימו כדי לכוון ולפגוע במאקרוב, אך מאקרוב דורך על ידו של פרייס וגורם לו לשחרר את האקדח מידיו, הוא לוקח את האקדח ומכוון על פרייס ואומר לו : "GOODBYE CAPTAIN PRICE", (להתראות קפטן פרייס) אך למרבה המזל דעתו מוסחת על ידי יורי ששרד בקושי את הפגיעה ויורה בו בכתפו ומנסה לחסלו. אך מאקרוב מחזיר אש וכך הוא הורג את יורי סופית.
פרייס זועם מאובדנו של יורי, סנדמן (שמת במכרה היהלומים) וסואפ וכל שאר אנשיו שנהרגו כתוצאה מפעיליות הטרור ל זאקייב ויורשו מאקרוב, פרייס מנצל את הרגע כדי להתמודד עם מאקרוב, קם    מפילו על הרצפה ומתחיל להלום בו אגרופים, כשלבסוף פרייס חובט בו מכה שמהממת את מאקרוב ופרייס מנצל את הרגע, לוקח כבל פלדה מחלקי הבניין שקרסו וקושר אותו סביב צווארו של מאקרוב, שובר את גג הזכוכית של הבניין, וקופץ עם מקארוב לקומה שמתחתיהם ומאקרוב מתרגז צורח מכעס ומנסה לחנוק את פרייס אך למרבה המזל פרייס מצליח לחסל אותו שנייה לפני כן. ומקארוב מוצא את מותו בתלייה בגג הבניין. פרייס מתיישב מתחת לגופת מאקרוב עם רגליים שבורות ומעשן סיגר בשקט בידיעה שחיסל את מאקרוב ונקם את מותם של יורי סנדמן וסואפ וכל אנשיו  שנהרגו וברקע שומעים את האמבולנס של ניקולאי שמגיע לחלצו.
בסוף המשחק רואים גלויה של 4 חיילים של חוליות כוח המשימה 141 וכוח דלתא שהיו באוקראינה בשנת 2013 במשימה OPERATION KINGFISH (משימה שלא הייתה בשום CALL OF DUTY אלא כסרטון עצמאי) כשפרייס הוא היחיד ששרד ממנה ב-2017, במשימה היו אמורים למצוא כל מידע בעל ערך על האדם שכינויו KINGFISH שהתברר כמאקרוב ובסוף המשימה פרייס נעזב מאחור בשטח וזו הסיבה שנכנס לכלא ה-GULAG ושוחרר ממנו במהלך CALL OF DUTY MODERN WARFARE 2 על ידי סואפ. בתמונה מצולמים פרייס, סואפ, סנדמן וגוסט עם זאת לא ידוע מה קרה לפרייס אחרי המשחק.
מוזיקה
את המוזיקה למשחק כתב והלחין בריאן טיילר.
דירבורן
דירבורן (באנגלית: Dearborn) היא עיר במחוז ויין שבמדינת מישיגן בארצות הברית, הממוקמת בסמוך לדטרויט, ואחת מהערים עם האוכלוסייה המוסלמית הכי גדולה בארצות הברית. העיר מהווה פרבר של דטרויט כחלק מהמרחב המטרופוליני שלה. על פי מפקד אוכלוסין שנערך בשנת 2010, בעיר מתגוררים 98,153 תושבים, והיא העיר השמינית בגודלה במישיגן. העיר הייתה לביתו של היזם האמריקאי הנרי פורד וחברת הרכב הבינלאומית פורד שוכנת בה. בעיר מתגוררת אוכלוסייה ערבית גדולה שהיגרה במקור מהמזרח התיכון, בין היתר ממוצא לבנוני, תימני, עיראקי, סורי ופלסטיני. בשל כך זוכה העיר לעיתים לכינוי "בירת אמריקה הערבית".
דירבורן הוקמה ב-1786 והוכרזה כעיר עצמאית בשנת 1927. העיר נקראת על שמו של מזכיר המלחמה של ארצות הברית החמישי, הנרי דירבורן.
אפרים סבלה
אפרים סבלה (ברוסית: Эфра́им Севе́ла; נולד כיפים דרבקין - Ефим Евелевич Драбкин; 8 במרץ 1928 – 18 באוגוסט 2010) היה סופר, עיתונאי, כותב תסריטים ובמאי יהודי-רוסי.
קורות חיים
נולד בשם ייפים אבלייביץ' דרבקין, בעיר בוברויסק, מחוז מוהילב (אז בתחומי ברית המועצות וכיום ב מדינת בלארוס), למשפחה של קצינים. משפחתו הספיקה לברוח מבלארוס עם תחילתה של מלחמת העולם השנייה, אך הוא נפל מהרכבת כתוצאה מהפצצה. לאחר מכן שוטט בדרכים, עד שבשנת 1943 הצטרף לגדוד של הצבא האדום שלחם בחזית, והגיע איתו עד גרמניה. על אומץ ליבו בלחימה עוטר במדליית העוז. לאחר המלחמה השלים את לימודיו בבית הספר, ולמד באוניברסיטה הלאומית של בלארוס. לאחר סיום לימודיו כתב תסריטים עבור סרטים שונים.
בשנת 1971 השתתף בהשתלטות על חדר קבלת פניות הציבור של הסובייט העליון של ברית המועצות, בדרישה לאפשר ליהודים במדינה לעלות לישראל (על אף שהודה לאחר מכן, שכלל לא היה ציוני). לאחר המשפט שנערך לקבוצה, גורש לישראל. לטענתו בגיל 45 אחרי שנתיים בארץ לחם במלחמת יום הכיפורים, ואף הצליח לפגוע בשני טנקים סוריים מסוג T55 בעזרת בזוקה; סבלה נפצע במהלך המלחמה.
בשנת 1977 היגר לארצות הברית. עבד וביקר בערים רבות כמו לונדון, פריז וברלין המערבית.
עוד בהיותו בברית המועצות היה עיתונאי וכתב מספר תסריטי סרטים. לאחר הגירוש בשנת 1971, החל את הקריירה הספרותית שלו, כשכתב בפריז, בדרכו לישראל, את הספר "אגדות רחוב האינוולידים". הספר זכה לציונים גבוהים בביקורות.
בשנת 1990 שב לרוסיה, והפיק שורה של סרטים מצליחים. מאז חזרתו לרוסיה ועד יום מותו התגורר במוסקבה.
נפטר ב-2010 במוסקבה, בגיל 82.
מיכאלה ואסקס
מיכאלה בלן ואסקס (בספרדית: Micaela Belén Vázquez; נולדה ב-24 בנובמבר 1986; בואנוס איירס, ארגנטינה), הידועה בשם מיכאלה ואסקס ובכינוי Mica, היא שחקנית, רקדנית ומנחה ארגנטינאית. ידועה בתפקידיה בטלנובלות הארגנטינאיות של כריס מורנה: "קטנטנות", "המורדים" ו"פלוריסיינטה".
ביוגרפיה
שנה לאחר מכן, כריס מורנה הציעה לה ליטול חלק בתפקיד ראשי בטלנובלה "המורדים" לצידם של בנחמין רוחאס, פליפה קולומבו, קמילה בורדונבה ולואיסנה לופילטו בתפקידה של פילאר. הודות לתפקידה בטלנובלה היא השיגה חשיפה ציבורית רחבה.
ב-2004, כריס מורנה שילבה את ואסקס בטלנובלה שלישית אותה הפיקה, "פלוריסיינטה", בתפקידה של רנטה "נטה", לצידן של פלורנסיה ברטוטי ומריאנה סליגמן ושחקנים נוספים אחרים שהופיעו לצידה ב"המורדים". ואסקס, כחלק מצוות השחקנים, הקליטה את כל שירי הפסקול של העונה הראשונה של הסדרה ובסיור התיאטרון הבינלאומי של הסדרה ב-2006.
ב-2005, ואסקס הופיעה במספר פרקים בגרסה הארגנטינאית המקומית לסדרה "נשואים פלוס".
ב-2006 ואסקס נטלה חלק במספר טלנובלות: האחת של המפיקה הארגנטינאית כריס מורנה, "קטנטנות 2006", בתפקידה של ריטה, ב-"El tiempo no para" בתפקידה של סופיה וב-"Sos mi vida" בתפקידה של מיכאלה.
שנה לאחר מכן, ואסקס נטלה חלק בטלנובלה הארגנטינאית "משפחת פיירו" בתפקידה של קלרה, לצדם של אוסבלדו לפורט, מריאנו מרטינס ופליפה קולומבו.
חיים אישיים
ואסקס הצהירה כי ענפי הספורט האהובים עליה הם כדור יד וכדורגל וכי היא אוהדת את מועדון הכדורגל בוקה ג'וניורס.
בין השנים 2007–2010, ואסקס ניהלה מערכת יחסים עם שחקן ריאל מדריד פרננדו גאגו, אשר דווח כי נפרד מחברתו, הדוגמנית והשחקנית הארגנטינאית, סילבינה לונה, עבור ואסקס. השניים נפרדו לאחר שלוש שנות זוגיות. החל מיוני 2010, גאגו מנהל מערכת יחסים עם טניסאית-העבר הארגנטינאית ג'יסלה דולקו.
ב-2009 פורסם כי ואסקס יצאה עם שחקן ריאל מדריד גונסאלו היגוואין.
ב-2020 ואסקס נכנסה למערכת יחסים עם מדריך הגלישה חרונימו קליין. ב-2 באוגוסט 2020, דווח כי ואסקס בהיריון. ב-31 בדצמבר 2020 נולד בנה, בלטזר קליין.
שטיינאך (תורינגיה)
שטיינאך (בגרמנית: Steinach) היא אחת מתשע עיירות ומועצות מקומיות במחוז זונברג, תורינגיה, גרמניה. העיירה שוכנת ביער התורינגי, 12 ק"מ צפונית לעיר זונברג (בירת המחוז). אופי העיירה כיום מושפע בעיקר מתיירות כעיר קיט לספורט חורף וטיולים רגליים, וכן כיעד לשימור המוכר על ידי המדינה. בעבר שטיינאך הייתה עיר תעשייה של כריית עפרת ברזל, לוחות צפחה (עשויים מסלע לווחה) שנשלחו לכל העולם, ותעשיית צעצועים מפותחת.
תתיה רוזנטל
תתיה רוזנטל (נולדה ב-4 באפריל 1971) היא אנימטורית ובמאית קולנוע ישראלית, הפועלת בארצות-הברית.
קורות חיים
רוזנטל גדלה בירושלים ובתל אביב ולמדה בתיכון לחינוך סביבתי בשדה בוקר. לאחר שירותה הצבאי, החלה ללמוד רפואה, עברה לפריס ולמדה שם צילום במשך שנה, לפני שעברה להתגורר בעיר ניו יורק כדי ללמוד בבית הספר לאמנויות טיש באוניברסיטת ניו יורק.
לעיתים קרובות היא משתפת פעולה עם הסופר אתגר קרת.
כסטודנטית יצרה את הסרט הקצר "דבק משוגע" (1998), המבוסס על סיפור של אתגר קרת. לאחר שסיימה את לימודיה עבדה כאנימטורית, בין היתר עבור ערוץ ניקלודיאון. בשנת 2005 ביימה את "A Buck's Worth", סרט סטופ-מושן קצר על פי סיפור אחר של אתגר קרת. הסרט שימש כהוכחת היתכנות עבור הסרט העלילתי $9.99 – הפקה ישראלית-אוסטרלית שעליה קיבלה רוזנטל מועמדות לפרס אנני לבימוי.
רוזנטל עובדת כבמאית, עורכת וידאו ואנימטורית עצמאית ומלמדת תסריטאות בבית הספר לאמנויות טיש בניו יורק.
ריאל תימני
ריאל תימני (ערבית: ريال يمني) הוא המטבע הרשמי של תימן. יש מטבעות של 1,5,10 ו-20 ריאל ובשטרות כסף משתמשים ב-20, 50, 100, 200, 500 ו-1,000 ריאל. הבנק המרכזי של תימן מנפיק את המטבעות והשטרות.
מינהאר לי משיתי
מינהאר לי משיתי (בערבית מרוקאית: منهار اللي مشيتي; בעברית: מהיום שהלכת, ידוע גם כ-"יא מאמא" ) הוא סינגל של הפרויקט של עידן רייכל שהוקלט על ידי שמעון בוסקילה. השיר יצא לאור בדצמבר 2008, כסינגל השלישי מתוך האלבום "בין קירות ביתי", על ידי חברת התקליטים הליקון.
רקע
השיר הוא שיר בערבית מרוקאית שנכתב על ידי שמעון בוסקילה, הולחן על ידי עידן רייכל והופק על ידי רייכל וגלעד שמואלי. השיר הוא בסגנון מוזיקת עולם אשר מאפיין את שאר השירים באלבום. את השיר כתב בוסקילה לזכר אימו, שנפטרה בהיותו בן 9 וחצי.
גרסאות כיסוי
לשיר בוצעו גרסאות כיסוי על ידי אמנים רבים, בהם:
תא הסעה
תא הסעה הוא תופעה בדינמיקת הזורמים שמתרחשת כאשר קיימים הפרשי צפיפות בתוך גוף של נוזל או גז. הפרשי צפיפות אלה גורמים לזרמים עולים ו/או יורדים, ותנועה זו מאפיינת תא הסעה. כאשר נוזל מחומם הוא מתפשט וצפיפותו יורדת, ויכולת הציפה שלו ביחס לנוזל המקיף אותו עולה. החלק הקר יותר בנוזל יורד ושוקע אל מתחת לנוזל החם, מה שגורם לנוזל החם לעלות. תנועה זאת נקראת הסעה, והאזור הנע שבנוזל נקרא תא הסעה. סוג מסוים זה של הסעה, שבו שכבה אופקית של נוזל מחוממת מלמטה, ידוע בשם הסעת ריילי-בנרד. הסעה לרוב דורשת שדה כבידתי, אך גם בניסויים במצב של חוסר משקל נצפתה הסעה תרמית.
חומרים שמוגדרים כנוזלים הם חומרים שיכולים לזרום, תכונה זאת אופיינית לנוזלים, אך תכונות זרימה נראות גם בגזים ואפילו במוצקים חלקיקיים כמו חול, חצץ, וגופים גדולים יותר כמו מפולת סלעים.
תא הסעה הוא משמעותי בתהליך היווצרות עננים בכך שהוא משחרר ומוביל אנרגיה. כשהאוויר זורם קרוב לקרקע הוא סופג חום, צפיפותו יורדת והוא נע מעלה לאטמוספירה. כשהוא מגיע לאזורים שבהם לחץ האוויר נמוך, הוא לא יכול להכיל את אותה כמות מים כמו בגובה נמוך, והלחות שבו משתחררת לאוויר בצורת גשם. בתהליך זה האוויר מתקרר, צפיפותו עולה, הוא צונח כלפי האדמה והתנועה בתא ההסעה חוזרת על עצמה.
תאי הסעה יכולים להיווצר בכל נוזל, כולל באטמוספירה של כדור הארץ (שבה הם נקראים תאי האדלי ), מים רותחים, קערת מרק (שבה ניתן לזהות את התאים על ידי החלקיקים שהם מובילים, כגון גרגרי אורז), אוקיינוסים, או פני השטח של השמש. גודלם של תאי הסעה נקבע במידה רבה על ידי המאפיינים של הנוזל. תאי הסעה עשויים להיווצר גם כשהנוזל מחומם בצורה אחידה.
תהליך
גוף עולה של נוזל בדרך כלל מאבד חום כשהוא נתקל במשטח קר, והוא מחליף חום עם הנוזל הקר בחילוף ישיר, או על ידי הקרנת חום כמו באטמוספירה של כדור הארץ. בשלב מסוים הנוזל הופך לצפוף יחסית לנוזל המתחמם שמתחתיו, שעדיין נמצא בעלייה. היות שהנוזל הקר לא יכול לרדת דרך הנוזל החם העולה, הוא נע לצד אחד. במרחק מסוים, הכוח המושך אותו כלפי מטה מתגבר על הכוח העולה מתחת, והנוזל מתחיל לרדת. במהלך הירידה, הוא מתחמם שוב דרך מגע ישיר או באמצעות הולכה, והתהליך חוזר על עצמו באופן מחזורי: אוויר מתחמם, צפיפותו יורדת והוא עולה; האוויר מתקרר, צפיפותו עולה והוא שוקע.
סופות רעמים
אוויר חם ניחן בצפיפות נמוכה יותר מאוויר קר, לכן בסביבת אוויר קריר האוויר החם עולה מעלה, בדומה לכדור פורח. עננים נוצרים כשאוויר לח וחם יחסית עולה דרך אוויר קר יותר. עם עליית האוויר הלח הוא מתקרר, מה שגורם לחלק מאדי המים בכיס האוויר העולה להתעבות. כש הלחות באוויר מתעבה, היא משחררת אנרגיה המכונה חום כמוס, לכן גוש האוויר העולה מתקרר פחות מהאוויר שמסביב,ומשום כך הענן ממשיך להתרומם. אם יש מספיק אי-יציבות באטמוספירה, תהליך זה יימשך מספיק זמן עד להיווצרות של ענני קומולונימבוס, שהם ענני סופות רעמים רוויים במשקעים. בדרך כלל היווצרות של סופת רעמים כרוכה בקיום של שלושה תנאים: לחות, מסת אוויר לא יציבה, וכוח דוחף כלפי מעלה (חום).
סופות רעמים, ללא תלות בסוגן, עוברות שלושה שלבים: שלב הפיתוח, שלב ההתבגרות, ושלב ההתפוגגות. קוטרה של סופת רעמים ממוצעת הוא 24 קילומטר. בתלות בתנאים השוררים באטמוספירה, שלושת השלבים הללו מתרחשים בממוצע תוך 30 דקות.
תהליכים אדיאבטיים
חימום שנגרם בגלל דחיסה של האוויר היורד אחראי לתופעות חורפיות כגון רוח צ'ינוק (Chinnok winds), כפי שהיא מכונה בצפון מערב אמריקה, או רוח פן (Föhn) באלפים.
על פני השמש
הפוטוספירה של השמש מורכבת מתאי הסעה הנקראים גרנולים (גרעינים, Granules), שהם עמודות עולות של פלזמה בטמפרטורה של 5,800 מעלות צלזיוס, ובקוטר ממוצע של 1,000 קילומטרים. הפלזמה מתקררת כשהיא עולה ויורדת במרווחים הצרים שבין הגרנולים.
מתג (רשתות מחשבים)
ִ מֶתֶג (בריבוי: מְתָגִים; באנגלית: Switch) הוא רכיב ברשת מחשבים המחבר בין צמתים שונים ברשת, בין אם הם מכשירי קצה (כגון מחשבים) ובין אם הם מרכיבי רשת בסיסיים (כגון רכזות). מטרת המתג היא להעביר הלאה (Forward), אל הפִתְחָה (port) המתאימה, חבילות נתונים שמתקבלות, כך שיוכלו להגיע ליעדם. פיתחה, בדרך כלל, היא נקודת כניסה ויציאה של חבילות מהמתג. מספר נקודות הכניסה והיציאה במתג יכול לנוע בין כניסות ויציאות בודדות, במקרה של מתג ביתי, ועד למאות כניסות ויציאות, במקרים של רשתות תקשורת גדולות.
המתג הנפוץ ביותר הוא מתג רשת תקשורת מקומית מבוסס אתרנט, איך קיימים מתגים עבור טכנולוגיות תקשורת נוספות כגון InfiniBand, ATM ו-Fiber Channel.
מתג "רשת תקשורת מקומית" מבוסס MAC, מעביר הלאה חבילות נתונים בין הציוד שמחובר לכניסות השונות שלו באופן סלקטיבי על-פי כתובות MAC של היעד המבוקש של כל חבילת נתונים העוברת דרכו. המתג הקלאסי מתפקד בשכבת הקישוריות של מודל ה־OSI ומחבר בין שני חלקים או יותר של רשת מקומית, כאשר כל אחד מהם הוא מתחם התנגשות (collision domain) נפרד, אך הם מהווים מתחם שידור (Broadcast domain) אחד. ניתן לראות מתג כזה כגשר מרובה פתחות (multiport bridge), אם כי באופן היסטורי גשרים היו מבוססי תוכנה בעוד שמתגים היו מבוססי חומרה.
אופן הפעולה של מתג אתרנט
בכדי להחליט לאיזה כיוון להעביר הלאה את החבילות המתקבלות, מתג "לומד" באופן דינמי את כתובות ה-MAC של הרכיבים המחוברים לכל כניסה שלו על ידי קריאת נתוני הבקרה בחבילות הנתונים המגיעות אליו ושמירתן בטבלה פנימית הנקראת FDB (קיצור של Filtering Database ).
כאשר חבילה מגיעה אל המתג, המתג בודק מה היא כתובת ה־MAC אליה מיועדת החבילה: אם הכתובת מוכרת למתג, היינו הכתובת נלמדה ורשומה ב FDB, הוא יעביר את החבילה אך ורק אל הכניסה שתוביל את החבילה ליעדה, אם הכתובת לא מוכרת, המתג יבצע "הצפה"(Flooding). זאת אומרת, שהמתג יעביר הלאה עותק של החבילה, לכל היציאות פרט לזו שממנה היא התקבלה. במקרה זה החבילה תגיע כמעט לכל התחנות ברשת המקומית, אך רק התחנה שבכתובת היעד של החבילה מופיעה כתובת ה-MAC שלה תשתמש בה.
ישנן שלוש שיטות בהן יכול לתפקד מתג להעברת נתונים:
מתגים הפכו בשנים האחרונות לעמודי התווך של הרשתות המקומיות בזכות מספר טכנולוגיות שהוכנסו בהם ובעיקר איגוד מספר מחשבים לרשת מקומית וירטואלית (VLAN), והגדרה של רשתות מקומיות וירטואליות על ידי יותר ממתג אחד.
טבלת FDB
טבלת FDB, המכונה לעיתים קרובות טבלת MAC (קיצור של media access control), היא הטבלה שמחזיק המתג ומכילה מיפוי של כתובות MAC אל מזהה הסינון (FID Filtering Identifier) של היעד, היינו, מזהה של היעד שאליו בלבד תועבר החבילה הלאה. במקרה של מתג בסיסי מזהה זה יכול להיות מזהה של פתחה, פיזית של המתג אליו תועבר החבילה.
דוגמה לטבלת כתובות MAC
כאשר ברשת ה-LAN ישנם כמה מתגים, אפשר שכמה כתובות MAC יופנו לאותה הפתחה (אליו מחובר מתג נוסף המחובר לאותם רכיבים). לכל רשומה בטבלה זמן חיים מוגבל. אם לא נעשה בה שימוש פרק זמן מסוים (Ageing time) היא נמחקת. שימוש בטבלה נעשה באופן הבאː באופן הזה, טבלת MAC מאפשרת למתג שליחת מידע למחשב היעד בלבד ולא לרשת כולה כפי שעושה רכזת (hub). למעשה, הטבלה היא אחד ההבדלים המרכזיים בין מתג לרכזת. עקב כך, פגיעה בתקינות טבלת ה-MAC או לחלופין היכולת לשתול בה רשומות מזויפות, מהווה יעד לתקיפות שמטרתן להעביר תעבורה המיועדת למחשב אחד ברשת דרך מחשב אחר, ובכך לאפשר למחשב הנוסף "להסניף" אותה באמצעות רחרחן. דוגמה לתקיפה על טבלת MAC ניתן למצוא ב-MAC flooding, שיטה המנסה למלא את כל הכניסות בטבלת ה-MAC בכתובות מזויפות כך שלמתג לא ייוותר מקום ללמוד את כתובות ה-MAC הקיימות באמת ברשת. כתוצאה מכך המתג יאלץ לעביר הלאה כל חבילה לכלל היציאות ולהציף את הרשת בחבילות.
שלמה רוהלד
שלמה רוהלד (כ"ה באייר תרל"ה, 30 במאי 1875 – כ' באייר תש"י, 7 במאי 1950) היה מזכיר תלמוד תורה "שערי תורה" ביפו, סופרם ומזכירם של הרב נפתלי הרץ הלוי והרב אברהם יצחק הכהן קוק ביפו, ולאחר מכן מזכיר ראשי של משרד הרבנות בתל אביב ורשם ראשי בבית הדין בעיר.
ביוגרפיה
בשנת תרנ"ב (1892) הוציא למשך תקופה קצרה את העיתון "מוריה".
בשנת תרנ"ו (1896) עבר ליפו כדי לשמש מזכיר התלמוד תורה "שערי תורה" ביפו ושימש בתפקידו ארבעים שנה. היה מעסקני התלמוד תורה ופעל להרחבתו.
במקביל שימש סופרו ומזכירו של הרב נפתלי הרץ הלוי. פעל להקמת בית הדין בביתו של הרב קוק ביפו ושימש סופרו ומזכירו. בית דין זה שימש כתובת מרכזית לפתרון סכסוכים ממוניים ביפו, בתל אביב ובכל מושבות האזור.
לאחר התפתחות העיר תל אביב החל לשמש מזכיר ראשי של משרד הרבנות בתל אביב ורשם ראשי בבית הדין בעיר, וכיהן בתפקידו עשרות שנים.
בשנת תש"ה (1945), במלאת לו שבעים שנה, נערכה מסיבה לכבודו מטעם "ועד יובל", שהורכב מרבנים ואנשי ציבור. הם הוציאו לכבודו חוברת בשם "לך שלמה - קונטרס שמע שלמה", הכוללת ברכות, לקט חידושי תורה, ומונוגרפיה מפורטת על תולדותיו והתפתחותו של מוסד הרבנות הראשית לתל אביב-יפו. במסיבה עיטרוהו הרבנים הראשיים הרב משה אביגדור עמיאל, הרב יעקב משה טולידאנו והרב יוסף צבי הלוי בתואר הכבוד "מורנו".
היה נשוי לחנה לבית ויינברג, דור חמישי לרבי אברהם שלמה זלמן צורף ודור שישי לרבי שלמה מטולוצין. לזוג נולדו שמונה ילדים.
נפטר בשנת תש"י, ונקבר בבית הקברות נחלת יצחק.
סומכא
מפלגת הפועלים הנאציונל-סוציאליסטית האיראנית (בפרסית: حزب سوسیالیست ملی کارگران ایران, תעתיק: חזב סוסיאליסת מלי כארגראן איראן, בקיצור: חזב סומכא) היה ארגון נאו-נאצי איראני.
היסטוריה
מפלגת סומכא נוסדה ב-1952 על ידי דאווד מונשיזאדה, איראני ממוצא אזרי ומרצה באוניברסיטת מינכן ששירת באס אס ונפצע בקרב על ברלין במלחמת העולם השנייה. חברי הארגון היו תומכיו של אדולף היטלר בזמן המלחמה, ולאחר הקמת הארגון תרגם מונשיזאדה את כתביו לפרסית. הארגון גייס מעט תומכים באוניברסיטאות איראניות.
מפלגת סומכא אימצה את האופי של המפלגה הנאצית עם פולחן אישיותו של היטלר, הצדעה במועל יד ושימוש בצלב הקרס ובחולצה השחורה. הארגון היה חבר בתנועה הנאו-נאצית העולמית וראה את העם האיראני כחלק מהגזע הארי. במקביל, היה הארגון ידוע בנאמנותו לשאה. הוא התנגד לשליטתו של מוחמד מוסאדק, ואנשי הארגון הפעילו אלימות כלפי תומכיו של מוסאדק וכלפי תומכי מפלגת תודה, המפלגה הקומוניסטית האיראנית. הארגון קרא לאימוץ המסורת הפרסית במקום האסלאם והביע שנאה ליהודים, ערבים וקומוניסטים. פעילות הארגון דעכה לאחר שנת 1953 וחבריו עברו לתנועה הארית של הגנרל חסן ערפה.
בימינו קיימת קבוצה המייחסת לעצמה את השם "סומכא" ופעילה בעיקר באינטרנט.
Bone Thugs-n-Harmony
Bone Thugs-n-Harmony הוא הרכב היפ הופ וראפ שמקורו בקליבלנד, אוהיו. חברי ההרכב הם הראפרים Krayzie Bone, Wish Bone, Flesh-n-Bone, Layzie Bone ו-Bizzy Bone. הראפר Eazy-E החתים את ההרכב לרות'לס רקורדס ב-1994, כשאלה הוציאו את אלבום הבכורה Creepin on ah Come Up. האלבום כלל את הסינגל "Thuggish Ruggish Bone", ואת הסינגל "$ Foe tha Love of" באירוח Eazy-E שהפך ללהיט.
ראשית הקריירה
ההרכב נוסד ב-1991, ובראשיתה היה מורכב רק מארבעה חברים: קרייזי בון, לייזי בון, ביזי בון ווויש בון. אלבומם הראשון, Faces of Death, הוקלט ב-1993. כשאחיו של לייזי בון, Flesh-n-Bone, הצטרף להרכב. בנובמבר 1993, ביצע ההרכב מבחן במה לראפר Eazy-E, שבאותו זמן שהה בקליבלנד עקב הופעה עם אביו. לאחר המבחן השני, החתים Eazy-E את הההרכב לחברת התקליטים שלו, ושמו של ההרכב הוחלף ל-Bone Thugs-N-Harmony.
אליפות ארצות הברית הפתוחה 1979
אליפות ארצות הברית הפתוחה 1979 הייתה תחרות טניס שנערכה על מגרשי מרכז הטניס הלאומי בפארק פלאשינג מדוז. כל המשחקים נערכו על משטח קשה. התחרויות התחילו ב-28 באוגוסט והסתיימו ב-9 בספטמבר. זו הייתה האליפות ה-99 מאז ייסודה.
תחרות הגברים
מנצח תחרות 1978 ג'ימי קונורס הודח בחצי הגמר. במשחק הגמר עם ג'ון מקנרו נפגש עם ויטס גרולייטיס  וניצח ב-3 מערכות.
תחרות הנשים
בתחרות הנשים השתתפו 96 טניסאיות שחולקו ל-8 בתים. כמו בתחרות הגברים, הטניסאיות החזקות זכו לדירוג:
מנצחת תחרות 1978 כריס אוורט נפגשה עם טרייסי אוסטין  והפסידה בשתי מערכות.
תחרות זוגות גברים
בתחרות השתתפו 64 זוגות. להלן הזוגות שקיבלו דירוג:
מנצחי תחרות 1978 סטן סמית' ובוב לוץ נפגשו במשחק הגמר עם פיטר פלמינג וג'ון מקנרו  והפסידו ב-5 מערכות.
תחרות זוגות נשים
בתחרות השתתפו 48 זוגות. להלן דירוג הזוגות החזקות:
מנצחות תחרות 1978 מרטינה נברטילובה ובטי שטוב  השתתפו אך עם פרטנריות אחרות. במשחק הגמר בטי שטוב וונדי טרנבול  נפגשו עם בילי ג'ין קינג ומרטינה נברטילובה  וניצחו בשתי מערכות.
תחרות זוגות מעורבים
בתחרות השתתפו 32 זוגות. להלן זוגות שזכו בדירוג:
מנצחי תחרות 1978 בטי שטוב ופרו מקמילן ( דרום אפריקה) נפגשו במשחק הגמר עם גריר סטיבנס ובוב יואטי ( דרום אפריקה) והפסידו בשתי מערכות. באותה שנה הם ניצחו גם באליפות וימבלדון.
דארקנס
דארקנס (באנגלית: The Darkness) היא סדרת חוברות קומיקס אמריקנית בדיונית שנוצרה בשנת 1996 בידי מארק סילבסטרי, דייוויד ווהל וגארת' אניס ויוצאת לאור בהוצאת Top Cow Productions, חותם מבית אימג' קומיקס.
אדמסטאון
אדמסטאון (באנגלית: Adamstown) היא היישוב היחידי ועיר הבירה של איי פיטקרן. היישוב, הממוקם בצפון האי וקרוי על שם ג'ון אדמס - ממורדי הבאונטי. ביישוב מתגוררים 47 תושבים, בעיקר צאצאיהם של מורדי הבאונטי. היישוב הוא עיר הבירה הרשמית השנייה הקטנה ביותר בעולם (אחרי קינג אדוארד פוינט).
דארקנס
סדרת דארקנס הכילה קרוסאוברים עם דמויות אחרות כלארה קרופט, ויצ'בלייד, באטמן, סופרמן, הענק הירוק, גוסט ריידר, דוקטור סטריינג', וולברין, הנוסע השמיני והטורף.
אדמסטאון
ביישוב כנסייה ובית ספר, ועל אף ריחוקו של האי, לכל תושביו יש חיבור לרשת האינטרנט, רשת טלפון ויכולת קליטת שידורי טלוויזיה.
דארקנס
הדארקנס
הקומיקס מתאר את הדארקנס ("כוח האופל") כאלמנטל עתיק יומין שמקורו עוד מלפני שחר האנושות, שמאפשר לאלו המשתמשים בו להשיג גישה למימד על-טבעי ולשלוט ביצורי האופל השורצים בו. כאשר מארחו של הדארקנס גורם להתעברותו של צאצא, כוח האופל מתאחד עם המארח החדש שרק נוצר, עוזב את הכלי ששימש אותו עד כה ומותיר אותו למות. או אז, הכלי החי של הדארקנס מקבל על עצמו את זכותו האלמותית מלידה בערב יום הולדתו ה-21. באותו רגע, הוא גם מבורך וגם מקולל בכוחו של הדארקנס.
בשלב מסוים, כוחות האופל נשאבו מידי ג'קי אסטקדו אל איאן נוטינגהאם.
כרך ראשון
ג'קי אסטקדו הוא נכון להיום המשתמש בכוח האופל, והוא רוצח שכיר לשעבר של משפחת המאפיה פרנצ'טי. אסטקדו חי את חייו בצידו השני של החוק ומסוגל להרוג ללא כל חרטה, למרות שיש לו קוד מוסרי נוקשה ונאמנות איתנה לכל אלה אשר הרוויחו אותה. אולם, הדבר היחיד אשר מונע ממנו להיכנע לחלוטין לרוע הוא אהבת האמת שלו, חברת ילדות בשם ג'ני, ורגש האהבה לביתו הופ ולאחרים.
אסטקדו הצטרף לשורות המאפיה לאחר שנלקח מבית היתומים סנט ג'רארד בגיל צעיר מאוד ואומץ בידי דון פרנקי פרנצ'טי. פרנצ'טי קיבל את עצתו של אדם מסתורי בשם סוֹנַטין כי נוכחותו של אסטקדו במאפיה תקנה לו כוח עצום. אסטקדו הצעיר היה עד להתנקשות מטווח אפס של "חבר משפחה" בגיל עשר, איבד את בתוליו לקצינת משטרה במהלך חקירה בגיל 14, וביצע את ההתנקשות הראשונה שלו בגיל 16. הנער הצעיר התבגר מהר מאוד, ועד מהרה נהנה מחיים רוויי אלימות ומין. מעשיו בתוך המאפיה גרמו לפרנצ'טי להפוך לדון החזק ביותר בעיר ולהגשמת נבואתו של סונטין. אולם, בהגיעו לגיל 21, הוא בורך וגם קולל בכוחו של הדארקנס, ולמד על זכותו האלמותית מלידה. כוחות אלו שירתו אותו היטב כמתנקש מטעם המאפיה, ומוות היה עבורו מחזה יומיומי. עצם העובדה שהולדת צאצאים תגרום למעשה למותו, ג'קי נמנע מלקיים יחסי מין, למורת רוחו. בתחילה, היווה כוח האופל דרך קלה לג'קי לבצע את משימתו כרוצח שכיר, אך עד מהרה רכש לעצמו אויבים רבים.
בהמשך, ג'קי נאלץ להתחמק ולהילחם בכוח האור, האנג'לוס, שרוצה להורגו, ומסונטין ואחוות האופל שלו, שרוצים ללכדו ולגנוב את כוחו. בסופו של דבר, ג'קי בחר לעזוב את המאפיה, אך גילה שהדבר יהיה מסובך משחשב. כאשר ביקש מדון פרנצ'טי את אישורו לפתוח בדף חדש (לאחר שנפגש עם באטמן בחוברת הקרוסאובר The Darkness\Batman), דון פרנצ'טי חטף את ג'ני, חברת ילדותו של ג'קי, והרג אותה. ג'קי ארגן מארב לכנופייתו של פרנצ'טי ופוצץ את המקום, כשהוא נהרג יחד איתם.
למשך הרצת הכרך הראשון של החוברות, אסטקדו כרת ברית כוחנית (ולעיתים פלרטטנית) עם שרה פזיני, המשתמשת הנוכחית של כוח הויצ'בלייד.
כרך שני
לאחר יומיים שבהם חיפש אסטקדו את חברתו בגיהנום, ניתנה לו תקווה מחודשת והזדמנות לעזוב את הגיהנום. כוח האופל הרכיב מחדש את גופו. כשחזר, ג'קי גילה שבן דודו של פרנקי, פולי, השתלט על המאפיה של דון פרנצ'טי. פולי הצליח לגלות את סודו של אסטקדו וגם את אחותה האבודה של ג'ני. בהשתמשו במידע זה, פולי סוחט אותו כדי שיבצע עבורו התנקשויות. על הדרך, ג'קי לומד כיצד להרכיב אקדח מתוך כוח האופל. מאוחר יותר, ג'קי גילה את זהותו של המתנקש העוקב אחרי אחותה של ג'ני, הרג אותו, ונקט בפעולת נקמה גם בפולי. הדבר גורם לג'קי להשתלט על משפחת הפשע פרנצ'טי. מאז הפך לראש המשפחה, ג'קי מרחיב את פעולותיו ונלחם בטריאד הסיני ובמאפיה הרוסית שנמצאת באטלנטיק סיטי, ניו ג'רזי. אולם, חייו כדון של המאפיה האיטלקית בניו יורק לא נמשכו זמן רב. האנג'לוס, שעקבה אחרי ג'קי, חיפשה אחר נקמה. בעזרת כוחן המשותף של פיישנס (כוח המגדלנה) ודניאל בפטיסט (כוח הויצ'בלייד), ג'קי מצליח לרמוס אותה. אולם, מאבקם גורם לו לאבד את כל אשר יקר לו.
כרך שלישי
ג'קי נמלט לסיירה מוניוז מתוך תקווה לבסס לעצמו אימפריה חדשה. הוא מקים קרטל סמים, כאשר הסמים עשויים מנוזלים שבגופו הודות למדען גאון אך מעורער בנפשו בשם פרופסור קירשנר. בעזרתו של כוח הדארקנס, ג'קי מצליח להשתלט על הרפובליקה הטרופית הקטנה, להקים מצודה בלתי חדירה וצבא משלו ולהשיג מאהבת בשם אל. הוא מגלה שהוא אביה הביולוגי של הופ פזיני, ילדתה של שרה פזיני, שהתעברה בדרכים מיסטיות. ג'קי אינו מסוגל להסביר עובדה זו, מלבד לציין שזהו רצונו של כוח הדארקנס לשנות את מאזן הכוחות. ישות הדארקנס מאששת את עובדה זו לפיישנס על ידי כך שהשתמשה בג'קי כחומר גלם כדי לישב את הסכסוך עם האנג'לוס אחת ולתמיד.
הישגיו של ג'קי ברפובליקה של סיירה מוניוז מגיעים במחיר כבד, וזאת כאשר תושבי הרפובליקה אינם רואים בעין יפה את השתלטותו. הם מבצעים שורה של פיגועים ולוחמת גרילה במאבקם לחופש. ממשלת ארצות הברית מעניקה להם חסות בכך שהיא מעוניינת ללכוד את ג'קי למטרת ניסויים וללמוד על ה"שריון" המיוחד שלו. ג'קי נלחם לבדו מול הצבא, ובעזרת כוח הדארקנס משמיד אותו כליל. כשהוא חוזר למצודתו, הוא נבגד בידי קירשנר ומאבד את כל כוחותיו. יצורי האופל שלו מפנים לו עורף ומותירים אותו למות כאשר הוא נורה בצווארו ונופל לתוך מפל מים. הוא נלכד בידי כוחות המורדים ומגיע עימם להסכם לפטור את האי מהסם אותו יצר. תוך כדי, דרכו מצטלבת עם אל, שמגלה לו כי היא בהריון עם צאצא של כוח הדארקנס.
אולם, כוח הדארקנס הורג את אל ברגע הלידה, מגיע לבגרות מלאה והורג את פרופסור קירשנר. קרב בין ג'קי לדארקנס מסתיים כאשר ג'קי מותיר את הדארקנס מחוץ לאטמוספירה העליונה בדיוק לפני עלות השחר. או אז, הדארקנס מושמד על ידי קרני הבוקר העולות. ג'קי מתרסק לתוך כדור הארץ, כשהוא חבול וחלוש. הוא נמלט מסיירה מוניוז ועושה את דרכו חזרה לארצות הברית. אולם, הדרך חזרה אינה כה פשוטה, וג'קי נתקל במטילי כישוף מקסיקנים ובגנגסטרים. הוא מגלה שהקרב בינו לבין הדארקנס השליך את נשמתו לגיהנום בשעה שגופו נותר בכדור הארץ, וזאת לאחר שערך עסקה עם שד בשם "השליט" (The Sovereign) - שד שמבטיח לאחד את גופו ואת נשמתו של ג'קי בתמורה לשורת התנקשויות עבורו.
אנג'לוס
כוח האור ואיום תמידי על הדארקנס, כוח האופל. כאשר ברשותה נשמות של אלפי לוחמות, האנג'לוס מובילה מסעות צלב כנגד ג'קי, ומבקשת לפטור את העולם מכוח האופל. האנג'לוס מצאה לאחרונה גוף חדש (בדמותה של סֶלֵסְטין), כאשר האחרונה - לורן פרנצ'טי - נותרה במצב קטטוני. ידוע כי בעבר, כוחות האנג'לוס (אור) והדארקנס (חושך) נלחמו ביניהם ובשלב מסוים כרתו ביניהם ברית שיצרה את צאצאם - הויצ'בלייד. כך קורה שלעיתים שרה פזיני (משתמשת כוח הוויצ'בלייד) מוצאת עצמה באמצע ההתרחשות כאשר שניהם נלחמים זה בזה.
אפולוניה פרנצ'טי
ביתם של דון פרנקי ולורן פרנצ'טי, שצפתה באביה הורג את מאהבה של אימה, ונכנסה לתרדמת עקב כך. אפולוניה עצמה נכנסת לתרדמת לאחר שהייתה אחראית לשובה של אנג'לוס וניסתה להפיל את שלטונם של משפחת פרנצ'טי. היא מתעוררת לאחר שרסיס מחנית הגורל (הנשק של מגדלנה) מפלח את צידה. נהייתה חדורת נקמה לאחר שהאנג'לוס השתלטה על רוחה של אימה ופעלה לשים קץ לסבלה של אימה. עקבותיה הנוכחיים אינם ידועים.
הוויצ'בלייד
בכל דור, אישה אקראית אחת נבחרת לענוד את הוויצ'בלייד - ממצא עתיק יומין סימביוטי ומיסטי בעל כוחות חזקים לאין שיעור. המשתמשת שנבחרה בדור זה היא שרה פזיני, בלשית משטרת ניו יורק. שרה חברה לראשונה לג'קי בסיפור הקרוסאובר Family Ties ולאחר מכן כדי להילחם בנקרובי.
המגדלנה
צאצאה של מרים המגדלית וישו. המגדלנה הראשונה הייתה האחות מריאלה, שנשלחה בטרם עת ללחום בג'קי. כתוצאה מגדילתה בידי פלג מעוות של הכנסייה, הייתה פנאטית שלוחת רסן שלא ידעה להבדיל בין טוב ורע. מגדלנה השנייה, פיישנס (Patience), נשלחת לתקוף את הדארקנס, וג'קי טועה לחשוב שמדובר במריאלה. לאחר שהסבירה לו את המצב, הם חוברים יחדיו להילחם באנג'לוס, אך רוחה נשלטת על ידי אנג'לוס. כאשר ג'קי מציל אותה, האנג'לוס בורחת.
קפריס קסטיליונה
לג'קי אחות תאומה בשם קפריס קסטיליונה. השניים הופרדו כשהיו תינוקות. אימם הייתה מודאגת מהשפעתו של כוח הדארקנס על התינוקת, ולכן הפקידה אותה בידיו הנאמנות של האב ברנדן. הוא גידל אותה בבית יתומים כאילו הייתה ביתו. גורלה של קפריס החל להשתנות כאשר חברתה הטובה נרצחה, לאחר שהשתתפה בסרטי פורנו לא חוקיים. כשהאב ברנדן גסס, הוא גילה לה את עברה ואת דבר קיומו של אחיה התאום. קפריס פגשה באינדיאני בשם רוברט טופר-דב, אשר לימד אותה להשתמש בכוח הדארקנס המוגבל אותו ירשה מאביה.
חמש שנים לאחר מכן, קפריס אכולת השנאה ניהלה מצוד נגד אלה שהרגו את חברתה. היא התחזתה לחשפנית בשם טיפאני וחיכתה לרגע הנכון כדי להרוג אותם. רוברט טופר-דב עקב אחריה והציע להמשיך באימוניה. כשהיא פגשה באחיה לראשונה, היא גילתה לו היכן האנג'לוס מחזיקה בפרנקי, ונעלמה. כשג'קי נאלץ להילחם בכרוב, וטופר-דב לקח אותו לעולם הרוחות, קפריס שמרה עם גופותיהם החומריים ואירחה לג'ני חברה.
כוחות ויכולות
ג'קי אסטקדו משתמש בכוחו הבלתי נדלה כמעט של הדארקנס, אלמנטל הכאוס והבריאה שמאפשר לאלה המשתמשים בו להשיג גישה למימד על-טבעי ולשלוט במגוון יצורי האופל השורצים בו. כשהוא נמצא תחת כסות החשכה, ג'קי יכול להגביר את כוחו ואת הסיבולת שלו, ליצור יצורי אופל וכן לזמן זוג זרועות טופרים על מנת לשסע את יריביו ולהרים משאות כבדים.
ג'קי משתמש בכוח הדארקנס כדי ליצור לעצמו שריון גוף מיסטי. כשהוא עוטה את השריון הוא חסין בפני כדורים, טילי טנקים ומטעני חבלה. השריון מעניק לו כוחות על, סיבולת ומהירות גבוהים. ג'קי יכול גם ליצור זוג כנפיים מתוך השריון, שמעניקות לו יכולת תעופה אל מחוץ לאטמוספירת כדור הארץ.
לג'קי יכולות ריפוי מדהימים והתחדשות עצמית. הוא מסוגל להחלים כמעט מיידית מפציעות ירי (גם לראש וללב), משריפה, מעריפת ראש, ומפיצוץ חומר נפץ המחובר לגופו. כמו כן, הוא מסוגל להעביר את כוחותיו לאחרים, כמו למשל במקרה שעזר לרפא לקות שמיעה. כוח הדארקנס מוגבל - הוא אינו פועל באור חזק, וגורם לכל מה שייצר להתפורר לאבק. לג'קי גם יכולת חיזוי מוגבלת, והוא מסוגל לנבא כיצד ומתי אדם ימות. לאחרונה, ג'קי מסוגל ליצור מתוך גופו חומרים שאינם קשורים לכוח האופל, כמו מים והסם הידוע כ"נייטפול" ("רדת הלילה"), וכן יצירת חיים בדמותה של אל, המאהבת שלו. הוא היה מסוגל ליצור דברים אלו דרך אימונים ובהדרכתו של פרופסור קירשנר. בזמן זה, ג'קי הפך לברון סמים, וכוחותיו התפתחו מיצורי אופל דמויי גובלינים לצורות עצומות ממדים ומאיימות יותר. המבוך שבו הוא חי היה אף הוא יציר הדארקנס, ומשתנה כראות עיניו. מקום זה מאפשר לג'קי לנוע במרחבי החלל והזמן ולהגיע למחוז חפצו במהירות רבה.
נוסף ליכולות הדמוניות, יכולותיו הפיזיות והמנטליות של ג'קי הן בשיא כושרן. כושר הלחימה שלו מקביל לזה של באטמן, והוא צלף מיומן באקדחי 9 מ"מ פרבלום - כולם תוצאה מאימוניו כמתנקש.
רנה פרני
רנה פרני (בצרפתית: Renée Farny; וילדומר 1919 – 1979, אנטיב) הייתה עובדת סוציאלית וחסידת אומות העולם משווייץ שפעלה בצרפת.
קורות חיים
בילדותה התגוררה פרני עם הוריה בפריז ושם למדה בבית הספר. ב-1939 עבדה בשאטורו ובסוף 1940 עברה לטולוז.
בתקופת מלחמת העולם השנייה
בספטמבר 1941 הייתה פרני בסן-סרג (Saint-Cergues) ושם הייתה עוזרתה של ז'רמן אומל. אומל הייתה מנהלת מעון ילדים שנתמך על ידי הצלב האדום ושכן במדרון הרי האלפים הצרפתיים, ליד גבול שווייץ. במעון היו מספר ילדים יהודים וכן ילדים יהודים שהועברו לשם ממעון אחר, בדרום-מערב צרפת, מעון שנתמך על ידי הצלב האדום השווייצרי.
פרני סייעה להעביר ילדים יהודים מאלן ומארגלה-סור-מר, וכן ממחנה הריכוז רסבדו  - כולם בדרום צרפת, על גבול ספרד - לאזור הגבול עם שווייץ. כמו כן הייתה פרני חלק מהצוות שסייע בהברחת ילדים יהודים מצרפת לשווייץ, וזאת בניגוד להוראות הצלב האדום ובלא ידיעת ראשי ארגון זה.
עד אוגוסט 1942 עצרה המשטרה הצרפתית חלק מהילדים ששכנו במעון. הילדים שוחררו עקב התערבותם של מוריס דובואה וארגונו, וכן של רוזלי נף, מנהלת בית יתומים בו הוסתרו ילדים יהודיים, שהוכרה אף היא לימים בתור חסידת אומות העולם. אומל ונף פעלו יחדיו להברת ילדים יהודים אל מעבר לגבול שווייץ. בספטמבר 1943, עם כניעת איטליה לבעלות הברית, סופח האזור לגרמניה ואז גילו שלטונות שווייץ את מעשי ההברחה. אומל ונף פוטרו מתפקידיהן בצלב האדום. אומל ופרני המשיכו במעשי ההברחה עד שהתגלו ונאלצו להפסיק את פעילותן.
הכרה
בשנת 1992 הכיר יד ושם ברנה פרני בתור חסידת אומות העולם.
עורק הלבלב והתריסריון התחתון
העורק מסתעף מעורק מתלה המעי הליון, או מהענף הראשון למעי היוצא ממנו, מול הגבול העליון של חלקו התחתון של התריסריון. מרחק קצר לאחר צאתו הוא מתפצל לשני ענפים: קדמי (ramus anterior) ואחורי (ramus posterior). ענפים אלה נעים בין ראש הלבלב לעקומה הקטנה של התריסריון, ובסופם משיקים לעורק הלבלב והתריסריון העליון הקדמי ולעורק הלבלב והתריסריון העליון האחורי, בהתאמה.
מענפיו של העורק מסתעפים ענפים לעבר ראש הלבלב ולחלקים היורד והתחתון של התריסריון.
לטביה באירוויזיון למקהלות
לטביה נטלה חלק באירוויזיון למקהלות פעם אחת החל מתחילת התחרות ב-2017, כאשר שלחה את מקהלת "ספיגו" כנציגתה בתחרות. לטביה היא המדינה הראשונה שהגיעה למקום השלישי באירוויזיון למקהלות והמדינה הראשונה שאירחה את האירוויזיון למקהלות.
היסטוריה
איגוד השידור אירופי הודיע ב-8 באוגוסט 2016 שהם הולכים ליצור תחרות חדשה שתהיה מיועדת למקהלות. קיום התחרות אושר באופן רשמי ב-30 בנובמבר 2016, כאשר לטביה נבחרה לארח את התחרות שהייתה אמורה להתקיים ב-22 ביולי 2017. ב-14 בפברואר 2017 נקבע שהתחרות תתקיים בארנה ריגה. בתחרות לטביה הגיעה למקום השלישי.
ניקולס קולון
ניקולס קולון (באנגלית: Nicholas Collon; נולד ב-7 בפברואר 1983) הוא מנצח בריטי.
ביוגרפיה
ניקולס קולון נולד בלונדון והוא ויולן, נגן עוגב ופסנתרן בהכשרתו, ניגן בויולה בתזמורת הנוער הלאומית של בריטניה. הוא למד ניצוח והיה חוקר לעוגב בקלייר קולג', קיימברידג'. אחד ממנטורי הניצוח שלו היה קולין דייוויס, וקולון שימש כעוזר מנצח למרק אלדר.